TU ซื้อหุ้น 51% ใน “รูเก้นฟิช เอจี” เรียบร้อยแล้ว เล็งรับรู้ผลดำเนินงานก.พ.นี้เป็นต้นไป
TU ซื้อหุ้น 51% "รูเก้นฟิช เอจี" ในเยอรมนีแล้ว เล็งรับรู้ผลการดำเนินงานของบริษัทดังกล่าวตั้งแต่ก.พ. อนึ่ง บริษัท รูเก้นฟิช เอจี จำกัด เป็นผู้นำตลาดอาหารทะเลกระป๋องในประเทศเยอรมนี
2 ก.พ. 2559

บริษัท ไทยยูเนี่ยน กรุ๊ป จำกัด (มหาชน) หรือ TU ระบุว่า สำหรับการเข้าซื้อหุ้น 51% ในบริษัท รูเก้นฟิช เอจี ในประเทศเยอรมนี นั้นได้ดำเนินการเสร็จสิ้นเรียบร้อยแล้ว ซึ่งบริษัทจะรับรู้ผลการดำเนินงานของบริษัทดังกล่าวตั้งแต่เดือนก.พ. เป็นต้นไป ส่วนมูลค่าที่จ่ายสำหรับซื้อบริษัท รูเก้นฟิช เอจี จะแจ้งอีกครั้งภายในเดือนก.พ.นี้
อนึ่ง บริษัท รูเก้นฟิช เอจี  จำกัด เป็นผู้นำตลาดอาหารทะเลกระป๋องในประเทศเยอรมนี ซึ่งเป็นเจ้าของแบรนด์ “ฮาเวสต้า” (Hawesta) ผู้นำแบรนด์อาหารทะเลกระป๋อง โดยมีผลิตภัณฑ์หลัก ได้แก่ ปลาเฮอร์ริ่ง ปลาแมคเคอเรล และปลาแซลมอน ทั้งแบบสดและแช่เย็น ซึ่งจัดจำหน่ายไปยังผู้ค้าปลีกชั้นนำทั่วประเทศเยอรมนี  ภายใต้แบรนด์หลัก ได้แก่  รูเก้นฟิช , ฮาเวสต้า , ออสต์เซย์ฟิช , ไลเซลล์  เป็นต้น